Intan Aletrino

**Intan Aletrino** () adolah saurang model jo presenter Indonesia badarah Minangkabau-Balando. Inyo marupoan juara tigo kontes Puteri Indonesia 2016, nan sakaligus manjadi Puteri Indonesia Pariwisata 2016. Inyo mawakili Indonesia di kontes Miss Supranational 2016, nan barhasil masuak babak 10 gadang.

## Profil
Intan Aletrino, nan biaso dipanggia Intan, lahia di Venlo, Limburg, Balando pado tanggal 30 Juni 1993. Inyo adolah anak partamo dari duo basudaro dari pasangan Ricardo Andre Aletrino (apak) dan Emirita (amak). Apaknyo barasa dari Balando, sadang amaknyo asli Payokumbuah. Maso keteknyo diabihan di Balando sampai inyo sakolah SMP, kamudian Intan pindah ka Padang, Sumatera Barat katiko SMA. Intan adolah lulusan bagala Cum Laude dari Fakultas Hukum di Universitas Andalas. Intan pernah mangikuti patukaran mahasiswa di Universitas Utrecht, Balando, nan barhasil maraih gala Magister Doktoral Hukum.

Sabalum ikuik pemilihan Puteri Indonesia, Intan pernah ikuik pamilihan Duta Wisata Sumatra Barat 2010 dan tapiliah sabagai limo besar Uni Sumatra Barat 2010. Salain itu, Intan aktif pulo mangikuiki kagiatan-kagiatan sosial budayo jo baorganisasi. Kagiatan sosial nan parnah inyo ikuiki antaro lain kagiatan pananaman pohon basamo Wali kota Padang pado taun 2013, manjadi motivator di Kelas Inspirasi, Indonesia Mengajar pado taun 2015, jo ikuik sarato marehabilitasi anak mudo pacandu narkoba di LSM kota Payokumbuah. Inyo sato pulo aktif di Ikatan Uda Uni Duta Wisata Sumatera Barat sarato di INYS (*Indonesian Netherland Youth Society*) nan babasis di KBRI Den Haag, Balando.

Salain sabagai paragawati, Intan aktif pulo sabagai presenter. Inyo manjadi presenter acaro infotainment Insert di Trans TV sajak taun 2021.

## Pandidikan
* Universitas Andalas, Padang – Sarjana Hukum
* Universitas Utrecht – Magister Doktoral Hukum

## Kontes kacantikan
### Puteri Indonesia 2016
Intan mawakili provinsi Sumatera Barat pado kontes Puteri Indonesia 2016 nan diadokan pado tanggal 19 Februari 2016 di Jakarta Convention Center. Pado akhia acaro, inyo diumuman maraih posisi juara tigo sskaligus bagala Puteri Indonesia Pariwisata 2016. Kontes itu surang dijuarai dek Kezia Warouw dari Sulawesi Utara.

### Miss Supranational 2016
Sabagai Puteri Indonesia Pariwisata, Intan mawakili Indonesia pado kontes Miss Supranational 2016 nan diadokan di Polandia pado tanggal 2 Desember 2016. Di malam finalnyo, Intan diumuman barhasil masuak posisi 10 gadang finalis jo mandapek pangharagoan khusus sabagai *Miss Multimedia Awards* jo *Miss Elegance*.

## Kahidupan pribadi
Intan manikah jo saurang pangusaho banamo Ian Syarif Kleimer pado tanggal 2 Februari 2020. Acara baraleknyo diadokan di sabuah hotel di Padang sasuai adat Minang. Kaduonyo dikaruniai anak partamo pado bulan Desember 2020.

## Prestasi
* Uni Duta Wisata Kota Pariaman 2010
* Top 5 Uda Uni Duta Wisata Sumatera Barat
* Juara Super Model Indonesia 2012
* Juara Smart Model Look 2014
* Exchange Student ke Universitas Utrecht, Belanda
* MC International Seminar ” Death Penalty & Human Rights” Andalas University, 2015
* Motivator program ‘Kelas Inspirasi’ nan disalanggarakan dek Indonesia mengajar tahun 2015.

## Acara TV

## Rujuakan

## Pautan lua
*